na] 


AtiOna 


Cotidian londat in 1997 


Acasă » Politica > Războiul clanurilor/Interlopii dau mare tun în „5"! 


Scris de Nicholas Cezar 2024-05-23 


Războiul clanurilor/Interlopii dau mare tun în „5”! 


Sectorul 5 se transformă, cu ocazia alegerilor locale din acest an, în terenul de 
luptă al clanurilor Piedone și Vanghelie. Fiecare vrea să demonstreze că este cel 
mai respectat și, deopotrivă, temut printre alegători, așa că toată priceperea 
câștigată în ani de administraţie locală va fi aruncată la bătaie. Nu, nu vă gândiţi 
la proiecte și dezbateri publice pe teme de interes general, aici se joacă altfel, în 
RFG (Rahova-Ferentari-Giurgiului) încă mai merge cu punga de bani la purtător. 


De altfel, umblă vorba prin zonă că pentru lumea interlopă din „5” alegerile programate 
anul ăsta vor fi marele tun. 


Cristian Popescu Piedone și-a propus să lase moștenire fotoliul de primar al Sectorului 5 
fiului Vlad. Tatăl candidează la Capitală, iar băiatul rămâne în locul lui, garantat Piedone, 
după cum se laudă capul familiei. Bătălia este teribilă, mai ales după ce și Marian 
Vanghelie și-a anunţat intenţia de a candida. Fost primar vreo patru mandate, prietenul 
atât de apropiat al lui Mircea Geoană vrea acum să se întoarcă la „butoane”. 


Război pe față între cele două clanuri cu greutate. Balanța înclină spre „Micul Piedone”, 
dar nu pentru că și-a demonstrat valoarea în vreo funcţie importantă sau are cine știe ce 
realizări trecute în CV. Nicidecum, însă bugetul S5 atârnă al naibii de greu când joci într-o 
campanie electorală. 


La Sectorul 1 vrea să revină primar și Daniel Tudorache. A mai stat patru ani în acest 
fotoliu și zicem a stat, nu a condus, pentru că el semna doar ca primarul, cum este 
expresia, instituţia fiind condusă, de facto, de amicul Vanghelie. O știau toţi, de la portar 
la femeia de serviciu. 


Acum, cei doi vor să ajungă, iar, primari și au în plan să folosească aceeași schemă care 
ani la rând a avut succes. Unii spun că banii vor curge spre lumea interlopă, pentru voturi 
cumpărate pe 50 de lei, alţii, în schimb, mizează pe campanii agresive făcute pe străzi și 
prin parcuri, cu sesiuni libere de întrebări și răspunsuri. 


Noi nu știm ce strategii vor adopta cei doi, dar cunoaștem marfa și știm din ce aluat sunt 
făcuți și Vanghelie, și Piedone. Ambii și-au luat masterate în „vrăjit poporu' cu televizoru' 
și niciunul nu vrea să accepte că azi, în 2024, nu se mai face politică precum în anii '90, 
cu promisiuni fără acoperire și salvat băbuţe care vând pătrunjel din „ghearele” Poliţiei 
Locale. A trecut vremea fraierelilor, nici măcar Mircea Geoană nu mai pune botul la 
ceasuri de lux... dacă nu-s însoţite de chitanţă și factură. 


„ 


Campanie electorală cu punga de plastic 


În continuare românilor li se promit tot felul de facilități, cum ar fi decontări de ochelari 
pentru angajații cu salarii mici. Pe modelul binecunoscut din trecut, ajuns subiect de 
glume pe social media - „Ia o pungă, mamaie/ Cu ce e?/ E goală, da'-i gratis!/ A, atunci e 
bună, maică”! 


„Ti 
Când vor învăţa politicienii români să facă o campanie electorală „upgradată” (ca să 
folosim un termen pe care să-l priceapă și progresiștii, că ăștia se încurcă în „actualizată”) 
la nevoile reale și curente ale oamenilor? Când vor pricepe politicienii că românii nu mai 
sunt proștii de acum 30 de ani, care se bat pe pungi goală de plastic? Românii cer soluţii 
la criza prețurilor din retail. Românii vor să știe ce-i cu dezmăţul de la pompe. S-a făcut 
benzina 7,3 lei și niciun politician nu suflă un cuvânt despre această scumpire de 60 de 
bani în doar jumătate de an, de la începutul lui 2024. Românii caută să afle cum se vor 
încălzi când Uniunea Europeană va interzice total centralele de apartament, așa cum ne 
tot ameninţă Bruxellesul. Românii nu mai vor să fie minţiți cu Săli Polivalente, când 
Capitala încă are străzi neasfaltate, iar dimineața, de acasă până la serviciu, faci mai 
mult, din orice colț al orașului ai porni, decât dacă te duci până la Ploiești. 


America nu înseamnă doar un parteneriat militar, ci și un exemplu de cum se face politică. 
Iar campaniile electorale din State sunt lecţii care pot fi predate tuturor partidelor din 
Europa înscrise într-o competiție electorală. Cu atât mai mult îmbuibaţilor din România 


care și-au aranjat neamurile până la a 5-a generaţie de-acum încolo, dar vin la tv și 
vorbesc despre nevoia de austeritate și fac promisiuni că vor stopa risipa de bani publici! 


Apropo de risipă a banilor publici. S-a sesizat cineva în legătură cu reclamele difuzate la 
radio și tv despre aniversarea a 20 de ani de aderare la NATO? Avea România nevoie de 
spotul ăsta de promovare acum când că nu cred că e vreun cetățean în țara asta care să 
nu știe că suntem în NATO?! Bani aruncați... era să scriu pe fereastră, dar nu este așa, 
sunt aruncați fix unde trebuie, adică în conturile dinainte știute și special deschise pentru 
asta! 


